open-index/open-wikipedia-markdown huggingface dataset:
Timor Timur (provinsi)

:*Rencana ini ialah tentang Provinsi Timor Timur yang merupakan bahagian dari [[Indonesia]] (1976-1999). Untuk negara di [[Asia Tenggara]] lihat [[Timor Leste]].*

**Timor Timur** ialah bekas sebuah provinsi yang menjadi sebahagian Indonesia dari 1976 hingga 1999 semasa penjajahan Indonesia ke atas Timor Timur. Wilayah ini merupakan bekas kawasan Timor Portugis dan kini negara merdeka Timor Leste.

Dari 1702 hingga 1975, Timor Timur ialah wilayah luar pesisir Portugal, yang dipanggil Timor Portugis. Pada 1974, Portugal memulakan proses de-kolonisasi secara berperingkat bagi wilayah pesisir laut mereka yang berbaki termasuklah Timor Portugis. Semasa proses tersebut, sebuah kemelut masayarakat antara pelbagai pihak di Timor tercetus. Pada 1975, Indonesia  menjajah Timor Timur dan pada 1976, secara rasminya Indonesia menguasai wilayah tersebut, mengisytiharkan ia sebagai provinsi ke-27 secara tidak rasmi dengan nama **Timor Timur**. Pertubuhan Bangsa-Bangsa Bersatu walau bagaimanapun, tidak mengiktiraf pengilhakan tersebut, menyambung untuk menganggap Portugal sebagai kuasa pemerintah yang sah bagi Timor Timur. Berikutan pengakhiran penjajahan Indonesia pada 1999, dalam masa yang sama tempoh peralihan pentadbiran PBB, Timor Timur menjadi secara rasminya merdeka daripada Portugal pada 2002 dan menggunakan nama rasmi Timor Leste.

## Pembahagian Pentadbiran
Provinsi Timor Timur secara pentadbiran dibahagikan kepada 13 kabupaten dan satu bandar pentadbiran dan 64 kecamatan.

# Kabupaten Covalima atau Kovalima
# Kabupaten Ainaro
# Kabupaten Manufahi
# Kabupaten Viqueque atau Vikeke
# Kabupaten Lautem
# Kabupaten Baucau atau Baukau
# Kabupaten Manatuto
# Kabupaten Aileu
# Kabupaten Liquiça atau Likisa
# Kabupaten Ermera
# Kabupaten Bobonaro
# Kabupaten Ambeno
# Kabupaten Dili
# Kota Administratif Dili

## Lihat juga
* Timor Leste

be-x-old:Тымор-Лешці
Kuih denderam

**Denderam** atau juga dikenali sebagai **peniaram, peneram, genderam, derang, benderang**, **genderang dan kuih kak erni**  di pantai timur Semenanjung Malaysia,, merupakan sejenis kuih manis tradisional. Tepung beras dan gula merah merupakan bahan utama untuk membuatnya.

Kuih denderam/ peneram ini merupakan sebuah kuih masyarakat India selatan tetapi sudah menjadi popular dalam kalangan masyarakat Malaysia . Di India ia dikenali sebagai Adhirasam.

## Rujukan

## Pautan luar
* Acuan denderam 5 dalam 1
Air batu campur

**Air batu campur** () ataupun lebih terkenal sebagai **ABC** () merupakan pencuci mulut atau minuman yang terkenal dan berasal dari Malaysia. 

Ia merupakan sejenis minuman yang diperbuat daripada ais yang dimesin dan dicampur dengan bahan-bahan seperti kacang merah, buah kabung, cendol, cincau, jagung, pemanis, seperti sirap serta air nisan. 

Ia menjadi pilihan utama bagi penggemar ketika cuaca sejuk atau panas. Malah kini ia menjadi hidangan di hotel terkenal di Malaysia.

## Galeri

Air_batu_campur_ingredients.jpg|Bahan-bahan air batu campur


## Rujukan
Kundang

**Kundang** juga dikenali sebagai *Kemior* merupakan sejenis tumbuhan yang pokoknya mempunyai getah yang boleh menyebabkan keradangan sekiranya terkena pada kulit. Buahnya pula seperti buah mempelam kecil. Rasanya masih hingga masam, sebagai pemecah selera. Biasanya dimakan bersama dengan kulitnya, isinya mempunyai serat yang tinggi sebagaimana buah mangga.

Dua jenis kundang adalah:-
* Pokok Kundang Daun Kecil/Pokok Rumenia ("Bouea oppositifolia")
* Pokok Kundang Daun Besar/Pokok Setar ("Bouea macrophylla Griff.")  

Pokok Kundang Daun Kecil (Bouea oppositifolia) atau dikenali juga dengan nama Setar, merupakan asal usal nama bandar Alor Setar adalah daripada nama pokok Setar ini yang tumbuh di sepanjang alor sungai.

## Rujukan
  

## Lihat juga
* Senarai pokok

## Pautan luar
* http://profkms.blogspot.com/2007/03/kundang-or-kemior-it-is-cousin-of.html
Limau bali

**Limau bali** (***Citrus maxima***), atau juga dikenali sebagai **limau abung** dan **limau tambun**,merupakan sejenis limau besar yang berasal dari rantau Asia Tenggara, di mana ia banyak ditanam di negara-negara seperti Malaysia, Indonesia, Thailand, Vietnam dan juga China. Ia adalah spesies limau yang terbesar dalam genus *Citrus*. Di Malaysia secara khusus, limau ini banyak ditanam di sekitar Lembah Kinta, Perak dan Tenom, Sabah.

## Sebagai makanan

### Nutrisi

Isi mentah limau bali ialah 89% air, 10% karbohidrat, 1% protein, dan mengandungi sedikit sahaja lemak. Jumlah rujukan 100 gram memberi  tenaga makanan, dan kaya dengan vitamin C (68% Nilai Harian), dengan tiada mikronutrien lain dalam kandungan yang ketara (jadual).

### Masakan

Isi dan jusnya boleh dimakan dan kulitnya boleh dibuat halwa. Buah ini dimakan sebagai pencuci mulut atau digunakan dalam salad. Di Filipina, minuman merah jambu diperbuat daripada limau bali dan jus nanas.

Di Asia Timur, terutamanya dalam masakan Kantonis, kulit dalam limau bali yang dipanggang digunakan untuk membuat masakan yang tinggi serat dan rendah lemak.


File:Pomelos for sale, Tapah.jpg|Limau bali Ipoh dijual di Malaysia
File:Tam som-o nam pu.JPG|*Tam som-o nam pu*: salad limau bali Thai pedas dengan pati ketam


## Rujukan
Dam

Permainan **dam** adalah nama sejenis permainan berpapan. Dalam permainan dam, pemain boleh mengambil kepingan lawan dengan "melompat" atas mereka.

## Sejarah

Permainan dam datang daripada satu permainan lama yang paling dipanggil Alquerque. Alquerque asalnya dimainkan pada papan permainan lain. Sekitar abad ke-12, orang Perancis merupakan orang pertama menggunakan papan catur untuk memainkan Alquerque. Ini adalah permainan dam yang pertama permainan. Kemudian, mungkin di 1535, satu peraturan baru ditambah: jika anda boleh lompat, anda mesti melompat. Ini dilakukan supaya permainan ini lebih menarik.

## Kaedah

Dalam kebanyakan permainan permainan dam, terdapat dua pemain. Seorang pemain menggunakan kepingan gelap (hitam/merah), dan seorang lagi kepingan cerah (merah/putih). Mereka bergilir menjalankan kepingan mereka. Kepingan-kepingan tersebut hanya boleh bergerak secara pepenjuru dari satu petak ke petak yang lain. Bila seorang pemain melompat ke atas kepingan lawan, dia akan mengambil kepingan tersebut.

## Etimologi
Corak permainan yang sama dapat dilihat dalam satu lagi permainan yang dinamakan Dammen oleh orang Belanda. Tidak mustahil jika dikatakan istilah dam itu diambil daripada perkataan dammen. Tanah Melayu juga pernah dijajah orang Belanda pada tahun 1641. Perjanjian Inggeris-Belanda berlaku pada 1824. Hal ini bermakna pengaruh Belanda sedikit sebanyak sudah menyerap masuk ke dalam Tanah Melayu jika dilihat pada tempoh yang cukup lama itu.

## Rujukan

## Pautan luar

* World Draughts Federation
Emu

**Burung Emu** (*Dromaius novaehollandiae*) ialah burung asli Australia yang terbesar, serta burung tak terbang yang kedua terbesar di dunia, iaitu selepas saudara ratitnya, burung unta. Burung ini juga merupakan ahli tunggal dalam genus *[[Dromaius]]* yang masih wujud. Subspesies Emu yang hidup di Tasmania telah pupus selepas penempatan orang Eropah di Australia pada tahun 1788; taburan subspesies di tanah besar Australia kini juga terjejas oleh kegiatan-kegiatan manusia.

Pada suatu ketika, banyak burung Emu terdapat di pantai timur Australia tetapi kini, burung ini jarang didapati di sana; sebaliknya perkembangan pertanian dan pembekalan air untuk ternakan di kawasan pedalaman benua ini telah menambahkan tempat kediaman burung Emu di kawasan-kawasan yang kering. Burung Emu masih banyak terdapat di tanah besar Australia, walaupun burung ini mengelakkan kawasan-kawasan yang penuh sesak atau terlalu kering, serta hutan-hutan padat.

Burung Emu mempunyai bulu lembut yang berwarna coklat dan boleh mencapai ketinggian sebanyak dua meter dan berat sebanyak 45 kilogram. Burung ini ialah haiwan berkelana, dan boleh membuat perjalanan jarak panjang untuk mencari makanan yang termasuk berbagai-bagai tumbuhan dan serangga. Jika perlu, burung ini boleh mencapai 50 kilometer sejam (31 batu sejam) untuk setakat masa.  Burung Emu diternakkan untuk daging, minyak, dan kulitnya.

* Telurnya gelap hijau hitam
* Bekerja sama walaupun binatang
* Telur dieram oleh burung jantan.

## Rujukan


## Pautan luar
* Himpunan Burung Internet: Video-video Burung Emu
* Anak Burung Emu dilahirkan – keratan bunyi, gambar foto, dan video
* Tugu Peringatan Perang Australia: "Bulu-bulu Kanggaru" dan Kuda Ringan Australia
Sporongony

SPORONGONY

Sporongony merupakan satu proses pembiakan secara seksual atau aseksual yang melibatkan percantuman diantara zigot atau pun spora. Dalam plasmodium ovale ia merujuk kepada penghasilan sporozoite melalui percantuman zigot.Dalam kitar hidup satu mikroorganisme jenis apicomplex protozoa seperti plasmodium ovale yang menyebabkan malaria ,sporozoite merupakan sel yang menginfeksi satu hos yang baru.

Dalam plasmodium ovale,cara pembiakan ini berlaku secara seksual apabila gametocyte(gamet jantan atau betina) menyambung proses perkembangan dalam nyamuk betina jenis Anopheles.Gamet jantan dan gamet betina plasmodium ovale akan bergabung membentuk zigot,ini seterusnya berkembang kepada ookinete yang akan menembusi dinding perut(usus)  nyamuk dan menjadi oocyte.

Pembiakan secara aseksual pula berlaku apabila, Oocyte ini membahagi secara aseksual melalui proses meiosis kepada banyak sporozoit. Sporozoit-sporozoit ini akan bergerak kearah kelenjar liur nyamuk betina jenis Anopheles tadi.

Selepas mengigit seorang manusia,nyamuk tadi akan membebaskan sporozoit-sporozoit yang disebut tadi melalui air liur dari kelenjar liur  ke sistem atau salur peredaran darah individu tersebut.

Sporozoite yang terbebas dalam sistem peredaran darah individu tadi akan memasuki paru-paru individu tersebut dan berganda. Sel-sel yang terinfeksi oleh sporzoite akan lisis .Parasite ini seterusnya akan berreplikasi kepada berribu-ribu merozoite. 

Merozoite-merozoite ini akan dibebaskan ke sistem peredaran darah dimana ia akan mencerobohi sel darah merah.Disini parasite akan berkembang dari satu bentuk cincin kepada trofozoite yang besar. 

Dalam fasa schizont,parasite ini membahagi  beberapa kali untuk menghasilkan merozoite yang baru,yang akan meningalkan sel darah merah yang telah dicerebohi tadi dan bergerak(mengembara) ke seluruh sistem peredaran darah untuk menginfeksi(mencerobohi) sel darah merah yang baru.

Kebanyakan dari merozoite akan terus menyambung kitar replikisasi ini dan selebihnya pula akan membentuk gametocyte (dalam darah) sama ada jantan atau betina. Gametocyte (dalam darah) ini akan diambil oleh nyamuk betina jenis Anopheles apabila ia mengigit dan menghisap darah individu yang terinfeksi.

Proses sporangony mengambil jangka masa lebih kurang 10 hingga 20 hari untuk berkembang.Semasa berada di dalam nyamuk pula ia akan berada dalam keadaan infektif hanya dalam tempoh 1 hingga 2 bulan.Dengan kata lain,selepas tempoh 1hingga 2 bulan selepas perkembangan sporongony ,walaupun seorang itu digigit oleh nyamuk betina jenis Anopheles dia tidak akan mengalami sebarang komplikasi atau simptom penyakit.

-- 16:00, 5 April 2006 (UTC)disediakan oleh: GREG
Leukemia mielogenus kronik

**Leukemia mielogenus kronik (CML)** ialah sejenis leukemia kronik yang dicirikan oleh peningkatan penghasilan klon sel-sel mieloid khususnya yang tidak terkawal di dalam sumsum tulang. CML ialah sejenis penyakit mieloproliferatif yang dipanggil kromosom Philadelphia. Secara sejarah, penyakit ini dirawat melalui kemoterapi, interferon dan pentransplanan sumsum tulang, walaupun terapi sasaran yang diperkenalkan pada awal abad ke-21 telah mengubahkan pengurusan CML secara radikal.

## Cara mendiagnosis
* Pemeriksaan sumsum tulang
* Pengiraan darah
* Pemeriksaan fizikal
* Sejarah perubatan individu yang disyaki
* Analisis sitogenetik
* Tindak balas berantai polimerase (PCR)

Untuk mendiagnosis penyakit ini, pada kebanyakan kes, darah serta sumsum tulang harus diperiksa terlebih dahulu. Pengiraan sel darah putih akan menunjukkan satu peningkatan yang mendadak. Pemeriksan sel darah putih dibawah mikroskop cahaya menunjukkan satu corak yang tertentu pada sel darah putih tersebut; sebahagian kecil daripada sel darah yang tidak matang dan sebahagian besar sel darah putih yang matang dan tengah matang.

Sebagai tambahan, sampel sumsum tulang diperiksa untuk mengesahkan serta memastikan sama ada terdapat penemuan sebarang keabnormalan pada kromosom. Pemeriksaan ini dikenali sebagai "analisis sitogenetik". Dalam kes ini, kewujudan kromosom yang dinamakan "kromoson Philadelphia" di dalam sumsum tulang (iaitu satu kromosom yang memaparkan ciri yang pendek pada kromosom nombor 22), pengiraan sel darah putih yang tinggi dan ciri darah serta sumsum tulang yang lain, dapat mengesahkan bahawa seseorang itu disah menghidapi leukemia kronik mielogenus.

## Analisis sitogenetik
Analisis sitogenetik merupakan satu proses yang melibatkan analisis bilangan serta rupa bentuk kromosom sel yang diperiksa melalui tisu badan. Keabnormalan kromosom yang memaparkan ciri-ciri CML boleh di kesan melalui penggunaan teknik yang lain. Penghibridan in situ pendarfluor (FISH) merupakan salah satu cara untuk mengenal pasti nukleus yang mengandungi 
kromosom yang bernisbah 9:22 pada ciri penukar gantian kromosom CML tersebut.

## Tindak balas berantai polimerase (PCR)
PCR merupakan satu teknik pemeriksaan sel darah yang amat sensitif. Dengan penggunaan teknik ini, sejumlah sama ada RNA atau DNA dapat ditingkatkan. Ini akan memudahkan pengesanan kromosom dengan jelas dan baik perubahan DNA ini. Disebabkan oleh pemisahan kromosom di dalam CML, pemecahan ini dapat di kesan oleh teknik yang sensitif ini. PCR lebih sensitif kalau dibandingkan dengan penggunaan teknik FISH.
Sebatian kimia

Satu *sebatian kimia* merujuk kepada bahan kimia tulen yang terdiri daripada dua atau lebih gabungan unsur yang boleh diasingkan kepada bahan yang lebih ringkas melalui tindak balas kimia. Sebatian kimia mempunyai struktur kimia yang unik dan tetap berasaskan nisbah bilangan atom yang disatukan dalam penyusunan ruang ikatan kimia. 

Sebagai contoh, dihidrogen oksida (air, 2) adalah sebatian terdiri daripada dua atom hidrogen untuk setiap atom oksigen.

Secara umumnya, nisbah tetap ini perlu ditetapkan kerana lebih kepada susunan ciri-ciri fizikal, daripada pilihan buatan manusia sewenang-wenangnya. Oleh sebab itu kita dapati mengapa bahan seperti loyang, the superkonduktor dianggap sebagai campuran atau aloi daripada sebatian.

Satu ciri definisi sebatian kimia adalah ia mempunyai formula kimia.  Formula menggambarkan nisbah  atom-atom di dalam satu bahan, dan nombor atom dalam satu molekul tunggal sesuatu bahan (seperti formula bagi etena adalah 24, bukan 2). Formula kimia menunjukkan bahawa sebatian itu terdiri daripada molekul; for example, natrium klorida (garam makan, ) adalah satu sebatian ionik.

Sebatian mungkin mempunyai sebilangan fasa.  Semua sebatian boleh wujud sebagai pepejal.  Molekul sebatian mungkin wujud dalam bentuk cecair atau gas. Semua sebatian akan terurai kepada sebatian yang lebih kecil atau atom secara individu jika diberikan haba kepada suhu tertentu (dipanggil suhu penguraian). Setiap sebatian kimia digambarkan dalam kimia membawa satu  identiti numerik yang unik, iaitu nombor CAS .

## Jenis Sebatian
* Asid
* Bes
* Sebatian ionik
* Garam
* Oksida
* Sebatian organik

(*Ingatan!: Sebatian adalah x100 bahan yang sangat kecil)

## Lihat juga
* Industri kimia
* Nama sistematik
* Senarai sebatian
* Senarai sebatian inorganik
* Senarai sebatian organik
* Senarai sebatian biomolecules
* Sumber kimia
* Sebatian kimia

## Rujukan
Minyak (nyahkekaburan)

**Minyak ** mungkin merujuk kepada:

*Minyak, sebatian kimia yang tidak boleh bercampur dengan air.
*Orang Minyak, satu mistik orang Melayu.
Katak Bertanduk

**Katak Bertanduk** atau dalam bahasa Inggerisnya *Horned Toad-frog* merupakan sejenis katak yang mempunyai ciri-ciri tertentu yang dibezakan dengan katak biasa. Terdapat 8 spesis "Batrachians" yang dikenali sebagai "Katak Bertanduk" di Malaysia. Katak jenis ini amat sukar ditemui kerana penyamaran dari segi warna yang disesuaikan dengan alam semulajadi habitat amfibia tersebut. 

Ciri-ciri utama katak Bertanduk adalah ia kelihatan seperti mempunyai tanduk. Tanduk ini kelihatan lebar dan tajam dan terdapat di 3 penjuru dari sisi kelopak mata serta bahagian tengah kepala. Manakala pada bahagian belakang terdapat sepasang pelipat atau lipatan pada bahagian kulit. Warna katak ini berubah mengikut persekitaran dan kelaziman berwarna seperti warna tanah liat sehingga coklat kemerahan. Selain itu, terdapat juga beberapa bintik hitam pada bahagian belakang. 

Katan bertanduk juga mempunyai bahagian badan yang tegap, bersaiz sederhana, kaki pendek manakala lebar bahagian kepala adalah sebahagian daripada panjang badan yang dicampur dengan kaki. Katak jantan mempunyai saiz di antara 70 -105mm manakala katak betina mempunyai saiz yang lebih besar iaitu 90 - 125mm. 

Katak dari spesis ini lazimnya terdapat di Hutan Asal, "Primary Forest" iaitu di kawasan tanah rata hinggalah ke kawasan tanah tinggi yang curam pada paras 1600m. Katak dewasa akan membiak di kawasan sungai yang mengalir perlahan dan sederhana. Namun, terdapat juga yang ditemui berhampiran dengan kawasan air terjun. 

Secara taburan, spesis ini boleh ditemui disegenap pelusuk Borneo, selain di Sumatera dan Semenanjung Malaysia. Beberapa kawasan yang telah dikenal pasti adalah Gunung Tapis, Gunung Benom, Bukit Fraser dan Pulau Tioman (Pahang), Templer Park, Hutan Simpan Bukit Lagong dan Genting Sempah (Selangor), Taman Negeri Endau-Rompin (Johor) dan Kuala Betis (Kelantan).
Hidrofobik

:*Untuk kegunaan lain, sila lihat [[Hydrophobia]]*.
----
**Hidrophobik** (daripada Yunani *(hydros)* "air" and *(phobos)* "takut") dalam kimia merujuk kepada ciri-ciri fizikal molekul yang ditolak oleh air. Molekul Hydrofobik dalam air biasanya berkelompok bersama-sama.
Hidrofobia

**Hydrophobia** boleh merujuk kepada salah satu daripada di bawah: -

***Hidrofobia**, satu kumpulan gejala tahap terkemudian jangkitan penyakit anjing gila, yang mana mangsa susah untuk menelan, menunjukkan panik bila diberikan cecair untuk minum, dan tidak dapat menghilangkan dahaga. "Hidrofobia" juga adalah satu nama lama untuk penyakit tersebut.
***Hidrofobia**, satu fobia terhadap air, contoh, rasa ngeri terhadap air, atau daripada berenang. Biasanya berlaku secara sederhana yang melibatkan rasa takut terhadap air dalam, dan bukanlah air semata-mata. Lihat juga Akuafobia.
***Hidrofobia**, satu istilah yang digunakan dalam kimia untuk menunjukkan ketidak sukaan kimia sesuatu molekul, bahan cuci (detergen) dianggap memmpunyai ekor hidrofobik dan kepala hidrofili.
Cogan kata

**Cogan kata** atau **moto** ialah frasa rasmi yang memerikan dorongan atau tujuan umum sesuatu kelompok sosial atau pertubuhan. Ia boleh ditulis dengan menggunakan mana-mana satu bahasa tetapi bahasa Latin paling digunakan oleh pertubuhan-pertubuhan di seluruh dunia. Sebaliknya, pemerintahan dan kerajaan biasanya menggunakan bahasa tempatan untuk cogan katanya. Perkataan "moto" berasal daripada perkataan Itali yang membawa pengertian, "jaminan" atau "ayat".


## Ilmu jata
Dalam bidang ilmu jata, cogan kata sering digambarkan pada skrol jata, biasanya di bawah perisai tetapi kekadang juga di atas gencana, sebagaimana dengan ilmu jata Scotland. Dalam kedua-dua ilmu jata England dan Scotland, cogan kata tidak dikurniakan kedudukan jata dan justera, boleh digunakan dan ditukar dengan sewenang-wenangnya.

Cogan kata Kaunti Somerset ditulis dalam bahasa Inggeris Lama (bahasa Anglo-Saxon), manakala cogan kata Cambridgeshire Selatan di Fenland ditulis dalam bahasa Belanda. Kapal dan kapal selam Tentera Laut Diraja masing-masing mempunyai lencana dan cogan kata, sebagaimana dengan Tentera Udara Diraja.

## Kesusasteraan
Dalam bidang kesusasteraan, cogan kata ialah ayat, frasa, puisi, atau perkataan yang dibubuh pada permulaan sesuatu esei, bab, novel, dan sebagainya untuk membayangkan kandungannya. Ia merupakan ungkapan yang menandakan pedoman kepada bahan-bahan yang menyusul. Misalnya, karya Robert Louis Stevenson, *[[Travels with a Donkey in the Cévennes]]* (Pengembaraan dengan Seekor Keldai di Cévennes), menggunakan cogan kata pada permulaan setiap bahagian.

## Lihat juga
* Epigram
* Garis tag
* Inskripsi
* Moto tiga kata
* Slogan
* Senarai cogan kata negara
* Senarai frasa Latin
* Senarai moto

## Nota
Air sirap

**Air sirap** ialah sejenis minuman yang diperbuat daripada perisa pandan wangi dan air gula.  

Pada kebiasaannya pewarna merah digunakan bagi memberikan warna menarik kepada air sirap dan selalunya diberikan kepada para tetamu.

Pada kebiasaannya, air sirap dihidangkan sejuk, iaitu dengan air batu. Rasanya yang sedap, dan mudah dibuat menjadikannya sebagai pilihan utama dalam kebanyakan majlis dan perayaan di Malaysia. 

Pada masa kini, air sirap segera ada dijual di kedai dan pasar raya, tetapi masih ramai yang memilih untuk membuatnya sendiri kerana air sirap yang dibuat dengan daun pandan asli baunya lebih wangi dan rasanya lebih sedap.

Sungguhpun begitu, kerana kini ramai orang yang tinggal di bandar dan sukar mendapatkan bahan utamanya, iaitu daun pandan dan air gula, kordial air sirap masih menjadi pilihan penduduk terutamanya yang tinggal di bandar.

Bagi penduduk kampung pula mereka lebih suka menghasilkannya kerana ia mudah dan murah. Bagaimanapun, sekiranya terlalu banyak pewarna digunakan, ia akan menyebabkan air sirap itu berasa pahit.

## Lihat juga
* Air gula
* Sirap

## Rujukan
Tutup bumi

**Tutup bumi**, **tapak sulaiman** atau **tapak liman** (nama saintifik: *Elephantopus scaber*) spesies tumbuhan berbunga dalam keluarga Asteraceae; ia terdapat di hutan-hutan montane lembap subtropika dan tropika Afrika, tenggara dan selatan Asia termasuk anak benua India serta utara benua Australia. 

## Penamaan
Nama "tapak sulaiman" serta "tapak liman" datang dari kepercayaan orang Melayu dahulu bahawa tumbuhan ini bekas tapak nabi Sulaiman yang memerangkap jin dalam tanah. Nama tersebut turut diberikan kepada suatu haiwan tepi laut banyak lengan**** kerana penampilan yang agak sama.

Tumbuhan ini turut diberi nama *tapak babi* di Singapura.

## Botani
Pokok tutup bumi sejenis herba mampu tumbuh setinggi 30 hingga 60 sentimeter Daun-daunnya menjambak di muka tanah apabila matang setiap satunya berbentuk kebujuran dengan ukuran 5-10 sm panjang 1.2-3 sm lebar.

Bunga yang dihasilkan halus kecil berwarna putih kejambuan.

## Kegunaan

Dalam perubatan tradisional, ia digunakan bagi merawat penyakit demam kepialu. Ia digunakan sebagai ubat melawas kencing serta dibalut pada luka mengurangkan rasa sakit.

Air rebusan akar atau daun boleh diminum membunuh cacing serta merawat batuk dan penyakit kelamin seperti keluarnya kekuningan dalam faraj. Air rebusan akar segar dicampur sirih untuk melegakan tekak mengelakkan rasa mahu muntah, daunnya digunakan untuk merawat busung.

Akar pokok boleh digunakan untuk merawat luka pada lembu.

## Rujukan

## Pautan luar
* Profil spesies di Sistem Maklumat Biokepelbagaian Malaysia
* Profil spesies di Flora & Fauna Web, Lembaga Taman Negara Singapura
Hikayat Nabi Yusuf

Hikayat Nabi Yusof merupakan sebuah hikayat Melayu lama dalam tulisan Jawi yang mengisahkan kisah Nabi Yusuf a.s..
. Ia mengisahkan kisah Nabi Yusuf a.s. dan dugaan yang dihadapinya. Ia merupakan antara naskah hikayat lama Melayu yang tertua yang masih selamat dan satu naskah terdapat di Universiti Cambridge bertarikh T.M 1601. 

Terdapat penyelidik yang memutuskan bahawa berdasarkan bentuk dan bahasa penulisan, dipercayai ia berasal dari kesusasteraan Parsi. 

Manuskrip terawal Hikayat Nabi Yusuf adalah Qisah Yusuf yang dikatakan ditulis pada 1604, yang disebut oleh van Ronkel sebagai manuskrip Melayu terawal yang diterima oleh Erpenius pada abad ke-17.

## Salinan
* Terdapat satu salinan di Muzium Pusat, Jakarta.
* Satu salinan di Dewan Bahasa dan Pustaka, *Kisah Nabi Yusuf Alaihissalam*yang dikumpul dari Kedah.
* Katalog Perpustakaan Universiti Malaya menyenaraikan satu salinan mikrofilem dari Perpustakaan Universiti Leiden 
* Pada 1736, Werndly menyenaraikan Hikayat Nabi Yusuf dalam daftar manuskrip Melayunya.

## Rujukan
Tambang besi

**Pokok Tambang Besi** adalah sejenis pokok yang terdapat di hutan Malaysia. Nama botaninya *Callcarpa Longifolia*.

Ia digunakan bagi merawat luka dalam rawatan tradisional.

## Lihat juga
* Senarai pokok
Bahasa Tetum

**Bahasa Tetum** (juga **Tetun**) merupakan bahasa tradisional/rasmi di Timor Timur dan turut dituturkan di Indonesia. Bahasa ini merupakan sejenis bahasa Austronesia dengan banyak perkataan dari bahasa Portugis.
Perang

**Perang** mempunyai dua makna berbeza mengikut cara penyebutannya:-

* Warna perang - disebut [pé.rang]
* Peperangan - disebut [pĕ.rang]
Gelenggang

**Gelenggang** atau **gelenggang besar** (nama saintifik: *Senna alata*) adalah sejenis pokok berbunga dari genus *[[Senna]]* cabang Caesalpinioideae keluarga Fabaceae. Ia bertaburan asal di Amerika Tengah dalam kawasan Neotropika tersebar ke Asia Tenggara dan India.

## Kegunaan
Dalam perubatan tradisional, gelenggang digunakan bagi merawat panau atau kurap.

## Rujukan

## Pautan luar
* Profil spesies di Sistem Maklumat Biokepelbagaian Malaysia
Eter

: *Artikel ini mengenai *'eter** sebagai satu kelas sebatian kimia yang umum. Untuk makna lain, lihat [[Eter (nyahkekaburan)]]''

**Eter*' ialah satu umum bagi satu kelas [[sebatian kimia]] yang mengandungi satu [[kumpulan berfungsi|kumpulan]] eter – sebutir [[atom]] [[oksigen]] berkait dengan dua kumpulan [[alkil]]. Satu contoh biasa ialah satu [[pelarut]] dan [[anestetik]] [[dietil eter]] (etoksietana, CH<sub>3</sub>-CH<sub>2</sub>-O-CH<sub>2</sub>-CH<sub>3</sub>).

== Struktur Serupa==
Eters tidak boleh dikelirukan dengan kelas-kelas sebatian berikut yang mempunyai struktur serupa – R-O-R.
* Sebatian [[aromatik]] seperti [[furan]] yang mana oksigen ialah sebahagian daripada sistem aromatik.
* Sebatian yang mana satu daripada atom karbon bersebelahan dengan oksigen berkait dengan oksigen, [[nitrogen]], atau [[sulfur]]:
** [[Ester]] R-C(=O)-O-R  
** [[Asetal]]R-CH(-O-R)-O-R 
** [[Amina]] R-CH(-NH-R)-O-R 
** [[Anhidrida]] R-C(=O)-O-C(=O)-R

== Eter primer, sekunder dan tertier ==

Bentuk perkataan *"eter primer"*, *"eter sekunder"*, dan *"eter tertier (peringkat ketiga)"* ialah penggunaan bermusim dan merujuk kepada atom karbon bersebelahan dengan oksigen eter. Dalam *eter primer*, karbon ini dikaitkan hanya kepada karbon lain seperti dalam [[dietil eter]] CH<sub>3</sub>-CH<sub>2</sub>-O-CH<sub>2</sub>-CH<sub>3</sub>. Satu contoh *eter sekunder *ialah [[diisopropil eter]] (CH<sub>3</sub>)<sub>2</sub>CH-O-CH(CH<sub>3</sub>)<sub>2</sub> dan contoh *ether tertiar *ialah [[di-tert-butil eter]] (CH<sub>3</sub>)<sub>3</sub>C-O-C(CH<sub>3</sub>)<sub>3</sub>.

<center>




<br>
Dimetil eter, satu *eter primer*, satu *sekunder* dan satu *tertiar''.
Minyak Arang

**Minyak arang ** adalah satu minyak digunakan untuk tujuan hiasan, juga dinamakan "lampu minyak." Sebelum ini, ia diperolehi daripada peleburan galian lilin, syal bitumin, dll., oleh itu ia dinamakan *minyak arang*. sekarang, ia dihasilkan kebanyakannya oleh proses penyulingan dan penulenan petroleum. 

Ia terbina terutamanya daripada siri alkana, yang mempunyai daripada 10 hingga 16  atom karbon dalam setiap  molekul, dan mempunyai takat didih (175&ndash;325°C) lebih tinggi dari gasolin atau petroleum eter, dan lebih rendah daripada minyak lain.
Minyak syal

**Minyak syal** merupakan satu istilah am yang diberikan kepada sekumpulan syal berwarna hitam ke perang yang mempunyai kandungan bahan organik (dipanggil kerogen) yang cukup banyak untuk menghasilkan petroleum selepas disuling. Kerogen boleh ditukar menjadi minyak melalui proses pirolisis. Dalam proses ini minyak syal dipanaskan ke 450-500 °C tanpa udara, kerogen akan berubah kepada minyak dan dikeluarkan melalui "proses retort". Minyak syal juga boleh dibakar terus sebagai bahan bakar berkualiti rendah.

Pejabat Simpanan Petroleum Lautan dan Minyak Syal Amerika Syarikat menganggarkan simpanan minyak syal di dunia adalah sekitar 1.6 trilion tong dengan 1-1.2 trillion daripadanya adalah di AS. Jumlah ini lebih kurang sama dengan anggaran simpanan petroleum.

Estonia, Russia, Brazil, dan China melombong minyak syal. Walau bagaimanapun, pengeluaran kini menurun akibat faktor ekonomi dan persekitaran.
Minyak buatan

**Minyak buatan** ialah minyak yang terdiri daripada sebatian-sebatian kimia yang pada asalnya tidak wujud dalam minyak mentah (petroleum) tetapi dikilang secara buatan (disintesiskan) daripada sebatian-sebatian yang lain. Minyak buatan boleh dijadikan pengganti untuk petroleum atau dikilang khas untuk dijadikan pengganti bagi minyak pelincir seperti minyak hitam biasa (atau mineral) yang ditapis daripada petroleum. 

Minyak buatan hanya dikilang sebagai pengganti untuk petroleum ketika terdapat kekurangan atau kerana petroleum terlalu mahal. Ketika minyak buatan ditapis daripada petroleum untuk menjadi pengganti pelincir, ini secara amnya disebabkan oleh sifat-sifat minyak buatan yang lebih baik. 

Minyak hitam buatan sering disintesiskan daripada zat tindak balas (stok makanan ternakan) yang berasal daripada petroleum  melalui proses Fischer-Tropsch, tetapi sebatian-sebatian dalam minyak hitam buatan mempunyai struktur-struktur molekul yang berbeza daripada struktur-struktur molekul yang wujud dalam petroleum pada asalnya. Proses Fischer-Tropsch menukarkan karbon dioksida, karbon monoksida, dan metana menjadi berbagai-bagai jenis hidrokarbon cecair. Karbon dioksida dan karbon monoksida dihasilkan oleh pengoksidaan separa daripada bahan-bahan api berdasarkan batu arang dan kayu. 

Proses Fischer-Tropsch ini telah diperkembangkan dan digunakan secara meluas dalam Perang Dunia II oleh Jerman yang mempunyai bekalan minyak mentah yang terbatas. Pengeluaran minyak buatan tahunan Jerman mencapai melebihi 90 juta tan pada tahun 1944. Proses ini kini dipergunakan oleh Afrika Selatan untuk mengeluarkan kebanyakan dieselnya daripada batu arang. Terdapat banyak syarikat yang sedang memperkembangkan proses ini untuk membolehkan eksploitasi apa yang digelarkan rizab gas terlantar yang merupakan rizab-rizab yang tidak dapat dieksploitasikan dengan teknologi LNG dan talian paip biasa. 

## Lihat juga
* Asal petroleum abiogeni
* Proses Fischer-Tropsch
* Tenaga boleh baharu
* Bahan api buatan
minyak masak sawit boleh digunakan untuk minyak pelincir kenderaan anda

## Pautan luar
*Perkembangan proses Fischer-Tropsch moden (1958-1999)
*Minyak buatan automobile auto Turin University Study
*Explorer: Perdebatan Gas Abiogeni
*Dunia Minyak Hitam 
*Minyak Hitam buatan Castrol
Lemak haiwan

Lemak binatang didapati daripada pelbagai sumber haiwan, termasuk:
*lemak lembu
*minyak sapi
*lemak babi
*lemak ayam
*lemak ikan paus
*lemak ikan kod

Di dalam pemakanan haiwan &mdash; di mana kawasan yang mana sakit jantung adalah sebab kematian yang lebih kebiasaannya daripada kebuluran &mdash; lemak binatang animal biasanya dianggap sebagai tidak sihat oleh kerana hubungannya dengan kolesterol yang mana aras kandungannya di dalam badan adalah sangat tinggi. Lemak haiwan mempunyai lemak tepu (satu komponen besar dalam lemak ) merangsang penghasilan kolestrol dalam badan, oleh itu lemak binatang memberi sumbangan dua hala kepada aras kolestrol. Manakala aras kenaikan kolestrol dalam darah biasanya akan dikaitkan dengan sakit jantung, disitu tiada terdapat hubungan secara langsung di antara pengambilan kolestrol dengan aras kolestrol dalam darah. Satu fungsi hati mengawal aras kolestrol dalam darah dengan menyimpan dan melepaskannya serupa dengan menghasilkan dan merembeskan kolestrol sekiranya perlu - terutamanya sebagai hempedu. Begitu pun vegan, yang pengambilan diet kolesterol secara definisinya adaalh sifar, mempunyai kolestrol dalam darah mereka.
Kekutuban (fizik)

**Kekutuban** suatu objek ditakrifkan secara umumnya sebagai jajaran fizikal objek tersebut. Perkataan ini biasanya digunakan untuk menunjukkan bahagian hujung positif dan negatif bateri dan magnet.

Dalam konteks biologi sel, kekutuban merujuk kepada sel yang tidak menjadi titik simmetri dalam ruang organisasi. Sebahagiannya dibuktikan dengan sel-sel disusun dalam lapisan sel tunggal yang memisahkan organ-organ atau bahagian dalaman organisme.
Pokok Tepus

**Pokok Tepus** adalah sejenis pokok yang terdapat di hutan Malaysia, dan nama botani pokok Tepus adalah *Amomum spp*.

# Pokok Tepus (Amomum krervanh) / Amomum lappaceum)
# Pokok Pelaga / buah pelaga (Amomum kepulaga)
# Pokok Tepus Batu (Amomum ochreum) 
# Pokok Tepus Sigung (Achasma coccineum Val.)
# Pokok Tepus Kijai (Alpinia purpurata)

Dalam perubatan tradisional, ia digunakan bagi mengubati penyakit keputihan.

## Lihat juga
* Senarai pokok

## Rujukan


## Pautan luar
*
Galak tua

**Galak tua** adalah spesies tumbuhan berbunga dalam keluarga Stemonaceae. Ia tempatan dari China, India, tenggara Asia, dan New Guinea. Ia juga dikenali sebagai **ubi kemili**, **pokok seratus** dan **pecah kelambu**. 
 
Galak tua merupakan sejenis herba menjalar yang mepunyai umbi yang lembut. Daunnya seakan-akan daun ubi jaga namun bezanya daun galak tua lebih bulat sedangkan daun ubi jaga lebih lonjong. Umbinya berwarna putih dan bersaiz lebih kurang sebesar pensil dengan panjangnya lebih kurang 1 meter. Ia boleh dikunyah seperti tebu dan mempunyai rasa manis dan pedas. Ia mengandungi alkaloid stemona.

Ia adalah sejenis herba saka berumpun, setinggi 60 hingga 90 sm dan ditanam sebagai tanaman semusim. Batangnya lembut, semisukulen, bersegi empat, pubesen, melentur atau menegak dan tumbuh pada buku ruas bahagian bawah pohon yang ditumbuhi akar.

Daunnya ovat hingga suborbikular, pangkal daun kuneat, tepi daun bergerigi kasar, berukuran 2 hingga 6 sm panjang, 1.5 hingga 4 sm lebar dan berwarna hijau muda. Daun ini beraroma apabila diramas. Perbungaannya menghujung, berjambak tegak, berbunga banyak, kecil dan berwarna keunguan.

Herba ini berumbi dan rupanya seakan-akan ubi kentang. Umbi ini berukuran 2 hingga 4 sm panjang, 0.5 hingga 2 sm lebar, berwarna hitam keperangan dan isinya berwarna putih susu.

Galak tua mengandungi khasiat makanan yang agak sederhana. Dalam setiap 100 g, bahagian yang boleh dimakan ubinya mengandungi: Air 75 g, protein 1.6g, lemak 0.1 g, karbohidrat 21.7 g, serat 0.7 g, kalsium 51 mg, fosforus 27 mg, ferum 1.1 mg, natrium 7 mg, kalium 338 mg, vitamin 0, vitamin B1 0.16 mg, vitamin B2 0.07 mg, niasin 2.0 mg vitamin C 8.1 mg.

## Pautan luar
* http://www.melur.com/myherba.asp?plant_id=149&cat=HERBA
* http://data.gbif.org/species/browse/resource/40/taxon/11158879/
Lagung

**Pokok Pinang Hutan** adalah sejenis pokok yang terdapat di hutan Malaysia. Nama botaninya *Pinanga malaiana*.

Dalam perubatan tradisional, ia digunakan bagi merawat demam kuning. Dalam budaya rakyat, Pokok Pinang Hutan dikatakan dapat menakutkan hantu yang menghuni hutan. 

## Lihat juga
* Jabatan Perhutanan Semenanjung Malaysia.

## Rujukan
Rancang besi

**Pokok Rancang Besi** adalah sejenis pokok yang terdapat di hutan Malaysia. Nama botaninya *Freycinctia malaccensis*.

Dalam perubatan tradisional, ia digunakan bagi memulih tenaga batin.

## Lihat juga
* Senarai pokok
Kota Raya

Kompleks **Kota Raya** merupakan sebuah bangunan perniagaan di Kuala Lumpur. Ia terletak berhampiran dengan Plaza Pudu. Ia terletak berhampiran dengan Jalan Petaling.

Kompleks **Kota Raya** memiliki banyak kedai kasut, bag tangan, kain, dan pakaian. Kedudukan Kompleks Kota Raya adalah strategik di persimpangan Jalan Silang dan Jalan Tun Tan Cheng Lock, yang merupakan pusat pembangunan lama di Kuala Lumpur. Ia dikelilingi dengan banyak bangunan kewangan dan bank sementara, di samping bangunan Puduraya, yang hanya terletak 5 minit berjalan kaki dari situ.

## Kontrovesi
Pada 16 Disember 2015, terdapat dakwaan bahawa seorang pelanggan wanita telah dikurung selama empat jam, selepas dipaksa membeli sebuah telefon bimbit. Pengarah Unit Tindakan Khas PPIM kemudiannya mendakwa bahawa wujudnya sebuah rangkaian yang dijalankan oleh pihak-pihak terbabit di kompleks tersebut, untuk melakukan penipuan terhadap pelanggan. Kebanyakan yang menjadi mangsa penipuan itu adalah warga asing, yang terdiri daripada golongan wanita. Susulan kejadian tersebut, pada 20 Disember 2015, sebuah kedai telah diserang kerana dituduh menipu. Beberapa orang telah ditangkap bagi tujuan siasatan, yang menyebabkan kecederaan, samun dan merusuh.

## Pautan luar
* http://www.berjaya.com.my/kotaraya.htm
Caterina de' Medici

**Catherine de' [[keluarga Medici|Medici]]** (13 April 1519, Florence – 5 Januari, 1589, Blois), dilahirkan di Itali sebagai **Catherina Romola di Lorenzo de' Medici**, dan kemudian tinggal di Perancis di bawah nama **Catherine de Médicis**, ialah Permaisuri Perancis sebagai raja permaisuri kepada Raja Henri II dari Perancis, dari rumpun Valois dari Raja-raja Perancis, dan bonda kepada tiga raja selanjutnya dari rumpun itu.

Beliau merupakan anak kepada Lorenzo II de' Medici, *[[Duke|Duc]]* Urbino, dan puteri Perancis, Madeleine de la Tour d'Auvergne. Setelah kehilangan kedua-dua ibu bapanya pada usia awal, Catherine telah dihantar ke biara untuk dididikkan; beliau hanya empat belas tahun apabila beliau telah berkahwin (pada Oktober 28, 1533), di Marseille, kepada duke Orléans, yang empunya kakanda François yang hidup pada sebuah masa, tetapi yang bakal menjadi Raja Henri II dari Perancis. Juga pada tahun 1533, yang baru dikahwin Catherine de' Medici, mentauliahkan seorang tukang kasut untuk memfesyenkan pada baginda sepasang kaus tumit, kedua-dua untuk fesyen, dan untuk menambahkan ketinggiannya. Ini merupakan rekod bertulis pertama dari kasut tumit tinggi.

## Awal hidup

## Sebagai Permaisuri Kerajaan Perancis

## Pengaruh

## Rujukan
## Pautan luar
*Laman terperinci mengenai beliau
*
Menara Jam Dataran Shah Alam

**Menara jam dataran Shah Alam** terletak berhampiran dengan jalan dihadapan dataran Shah Alam. Ia terletak berhampiran dengan masjid Sultan Salahuddin Abdul Aziz Shah, di Shah Alam.
Kacang tumbuk

**Kacang tumbuk** merupakan sejenis makanan ringan yang diperbuat daripada kacang yang ditumbuk dan diisi dalam kelonsong manis. Ia amat rapuh dan sedap dimakan begitu sahaja.

Ia juga dikenali sebagai *Kong Th’ng* dalam bahasa Cina.
Bepang

**Bepang** ialah sejenis makanan manis dan rangup yang sedap dimakan. Ia diperbuat daripada kacang yang bersalut gula cair. Bepang sedap dimakan begitu sahaja.

## Resepi
### Bahan-bahan
# 300 gm kacang tanah
# 100 gm bijan
# 300 gm gula pasir

### Cara membuat
# Kacang tanah dan bijan digorengkan tanpa minyak secara berasingan. Sejukkan.
# Buangkan kulit kacang tanah.
# Masakkan gula hingga menjadi karamel.
# Sapukan sedikit minyak dalam loyang empatsegi besar.
# Taburkan bijan dan kacang tanah dalam loyang tadi.
# Tuangkan gula karamel tadi sehingga menutupi kacang dan bijan.
# Potong bepang ini bentuk panjang atau empat segi ketika masih panas.
# Sejukkan dahulu baru disimpan.

## Lihat juga
*Bepang pulut
Biskut Kulat

**Biskut kulat** ataupun dikenali sebagai *Ham Chit Soo* dikalangan bangsa Cina, merupakan sejenis biskut tradisional. Ia berbau harum rempah, rangup dan manis dengan rasa berempah seperti kayu manis, bunga lawang dan lada.
Lembaga Penyatuan dan Pemulihan Tanah Persekutuan

**Lembaga Penyatuan dan Pemulihan Tanah Persekutuan** atau **FELCRA** telah ditubuhkan pada tahun 1966. Matlamatnya ialah untuk membangunkan sektor luar bandar dengan membantu penduduk-penduduknya menyertai aktiviti-aktiviti ekonomi negara Malaysia dan seterusnya meningkatkan taraf hidup dan nilai kehidupan mereka.

## Sejarah
Mulai 1 September 1997, semasa dikorporatkan, FELCRA telah ditukar nama kepada FELCRA Berhad dan statusnya telah bertukar dari sebuah Badan Berkanun kepada sebuah Syarikat milik penuh Kerajaan. Penukaran entiti korporat ini membolehkan FELCRA Berhad menyusuri bidang perniagaan yang baru selaras dengan aspirasi pembangunan nasional.

## Alamat surat menyurat
* Wisma FELCRA 
* Lot PT 4780 Jalan Rejang
* Setapak Jaya, Peti Surat 12254
* 50772 Kuala Lumpur 
* Tel : 41433646 
* Faks : 41428162

## Lihat juga
* Lembaga Kemajuan Tanah Persekutuan (FELDA)
* Lembaga Kemajuan Tanah Sarawak (SELDA)
* Lembaga Kemajuan Tanah Sabah (CELDA) 
* Lembaga Kemajuan Tanah Brunei (BELDA) 
* Lembaga Kemajuan Tanah Republik (RELDA)

## Pautan luar
* Laman rasmi FELCRA
*  Sistem maklumat geografi (GIS) bagi pengurusan ladang di FELCRA
Tomoi

**Tomoi** (juga dipanggil **Tinju Siam**) ialah sejenis seni bela diri yang terkenal di kalangan masyarakat Melayu di negeri Kedah, Kelantan, Perlis dan Perak di utara Semenanjung Malaysia. Tinju Siam yang asalnya daripada negara Thailand (Muay Thai) terkenal dengan ketangkasan dan bahayanya berbanding dengan tinju biasa yang hanya menggunakan tangan sahaja. Secara praktiknya, Tomoi dan Muay Thai tiada sebarang perbezaan besar.

Tomoi banyak menggunakan tangan, siku, kaki dan lutut. Ketangkasan dan kelincahan pemain tinju ini adalah sangat penting apabila berhadapan dengan lawan. Secara amnya, pemain tinju ini mempunyai tahap kecerdasan dan ketahanan fizikal yang cukup tinggi.

## Pautan luar
* Kick Boxing/Muay Thai : Tukar nama ‘boksing siam’.
* Sukan Lasak Dan Sekolah Tomoi Di Thailand
Marxisme

**Marxisme** merupakan aliran pemikiran yang berasal daripada pemikiran Karl Marx. Marxisme adalah berhubung rapat dengan manifestasinya iaitu komunisme. Marx menyusun sebuah teori besar yang berkaitan dengan sistem ekonomi, sistem sosial dan sistem politik.

Pada dasarnya, golongan Marxist menganggap bahawa secara objektif, masyarakat manusia ialah suatu masyarakat yang terdiri daripada golongan menindas dan golongan ditindas. Ketidakadilan ini menurut Marxisme adalah berakar pada sistem sosial manusia sendiri secara objektif, dan bukan disebabkan oleh faktor subjektif seperti moral dan budaya.

## Gagasan Utama Marxisme
Gagasan utama marxisme adalah seperti berikut:
* Kelas Teori
* Dialektika Materialisme
* Revolusi Komunisme

## Kesusasteraan
* 
* 
* 
* 
* 
* 
* 
* 

* 
* 
* Jon Elster, *An Introduction to Karl Marx*. Cambridge, England, 1986.
* Michael Evans, *Karl Marx*. London, 1975.
* Stefan Gandler, ''Critical Marxism in Mexico: Adolfo Sánchez Vázquez and Bolívar Echeverría'', Leiden/Boston, Brill Academic Press, 2015. 467 pages. ISBN 978-90-04-22428-5.
* 
* 
* 
* Robinson, Cedric J.: *Black Marxism: The Making of the Black Radical Tradition*, 1983, Reissue: Univ North Carolina Press, 2000
* Rummel, R.J. (1977) *[http://www.hawaii.edu/powerkills/NOTE12.HTM Conflict In Perspective]* Chap. 5 *[http://www.hawaii.edu/powerkills/CIP.CHAP5.HTM Marxism, Class Conflict, and the Conflict Helix]*
* 
* Shenfield, S.D. ''Vladislav Bugera: Portrait of a Post-Marxist Thinker''
* 

## Pautan Luar
* Pusat Sumber Marxisme
* Marxists Internet Archive
Kota Kuala Kedah

**Kota Kuala Kedah** juga dikenali sebagai **Kota Kuala Bahang** merupakan sebuah kota bersejarah yang dibina oleh orang-orang Melayu yang terletak di Kuala Kedah, Kedah, Malaysia.  

Kota Kuala Kedah menjadi salah satu tumpuan para pelancong untuk melawat bangunan peninggalan sejarah yang berkaitan dengan negeri Kedah. 

Kota Kuala Kedah memiliki pelbagai peninggalan artifak sejarah, antara lain termasuk peninggalan bekas kota, meriam dan paparan maklumat mengenai sejarah Kota Kuala Kedah yang terkenal itu.

Pintu besar kota Kuala Kedah ini dibina di atas perintah Almarhum Sultan Abdullah Mukarram Shah ibni Almarhum Sultan Muhammad Jiwa Zainal Adilin Mu'adzam Shah II (1778–1789) dan bermula dari 10 Safar 1185H (Mei 1771M) dan siap pada tahun 1194H (1780M) sewaktu pemerintahan Sultan Ahmad Tajuddin Halim Shah II ibni Sultan Abdullah Mukarram Shah. 

Baginda bersemayam di sini pada 1803. Setelah pihak Inggeris mengambil alih, pihak Inggeris membina sebuah pintu gerbang empat segi yang mengadap ke arah jambatan Alor Melaka.

## Pautan luar
* http://www.sabrizain.demon.co.uk/malaya/kedah2.htm
C++

**C++** (disebut *si plas plas*) ialah sebuah bahasa pengaturcaraan berorientasi objek yang berasal daripada C. Walau bagaimanapun, kedua-dua bahasa ini telah berkembang secara berasingan, dan terdapat perbezaan antara kedua-duanya. C++, pada asalnya dinamakan "C with Classes" (*C dengan Kelas*), dicipta oleh Bjarne Stroustrup pada tahun 1983 di *Bell Labs*.

C++ dianggap sebagai bahasa pengaturcaraan aras sederhana, kerana mempunyai ciri-ciri bahasa aras tinggi dan rendah.

## Contoh

Berikut ialah contoh atur cara *[[hello world]]* yang ditulis dalam C++.


```cpp
#include <iostream> // mengandungi kaedah untuk input dan output kepada skrin

int main()
{
    std::cout << "Hello, world!" << std::endl;
}
```


#include digunakan untuk menggunakan header file

 ialah contoh header file. Header file yang lain ialah:
 
 
 

## Rujukan

## Lihat juga

* C (bahasa pengaturcaraan)
* Pengaturcaraan berorientasi objek

## Pautan luar
* Tutorial
* Visual C++ Developer Center
* C/C++ Reference
* Visual C++
* Bincangan
Vanessa Mae

**Vanessa-Mae** (陈美 Chén Měi) (lahir 27 Oktober 1978) merupakan seorang pemain biola British dengan jualan album meningkat sebanyak beberapa juta, telah menjadikan beliau penghibur terkaya di bawah umur 30 tahun di United Kingdom pada 2006. Beliau bersaing di bawah nama **Vanessa Vanakorn** (nama keluarga bapa) untuk Thailand dalam ski alpinia di Sukan Olimpik Musim Sejuk 2014. Beliau pada mulanya diharamkan daripada bermain ski kerana perlumbaan yang layak untuk faedahnya didakwa sebagai rasuah, tetapi Mahkamah Timbang Tara untuk Sukan kemudiannya membatalkan larangan itu, dengan ketiadaan bukti untuk kesalahannya sendiri atau manipulasi.

## Kehidupan peribadi
 teman lelaki Vanessa-Mae ialah pakar wain Perancis Lionel Catelan. Mae telah menyatakan hilang minat untuk berkahwin, berkata "anda tidak perlukan cincin untuk mengatakan saya mencintaimu".

## Diskografi
* *Violin* (1990)
* *Kids' Classics* (1991)
* *The Violin Player* (1995)
* *Storm* (1998)
* *Subject to Change* (2001)
* *Choreography* (2004)

## Filemografi
* *Live at the Royal Albert Hall, The Red Hot Tour* (1995) (dokumentari konsert)
* *The Violin Fantasy* (1998)
* *Arabian Nights* (2000) (pelakon siri)
* *The Making of Me* (2008) (subjek episod 3)

## Rujukan

## Pautan luar

* 
* 
*
Minyak galian

**Minyak galian** atau **Minyak mineral** secara kasarnya merujuk kepada minyak yang sifatnya tanpa warna, tanpa bau dan berstruktur ringan dan halus dalam sebatian alkana C15 hingga C40. Merupakan minyak bukan dari sumber tumbuhan, secara asasnya diperolehi dari aktiviti penyulingan petroleum.

**Minyak galian** atau **cecair [[petrolatum]]** adalah hasil sampingan dalam proses penyulingan petroleum untuk menghasilkan gasolin. Ia adalah satu cecair nadir lutsinar jernih yang mengandungi kebanyakannya adalah alkana dan siklik parafin, merujuk kepada petrolatum putih.  Galian minyak adalah satu bahan yang mempunyai nilai relatif yang rendah, dan ia juga dihasilkan dalam kuantiti yang sangat banyak.  Minyak galian boleh didapati dalam gred yang rendah dan tinggi, biasanya terdapat dalam kedai farmasi atau kedai ubat. 

## Jenis-jenis minyak galian

* Blandlube
* Minyak mineral putih Blandol
* Carnea 21
* Clearteck
* Crystol 325
* Crystosol
* Diala-X, AX
* Drakeol
* Minyak penebat elektrik
* Ervol
* Filtrawhite
* Fonoline
* Frigol
* Minyak Gloria
* Glymol
* Minyak hidraulik
* Minyak hidrokarbon
* Minyak jerami
* Kaydol
* Kondremul
* Kremol
* Minyak lignite
* Parafin cecair
* Minyak pelincir
* Minyak mineral (minyak parafin tepu)
* Minyak mineral mist
* Minyak mineral, aromatik
* Minyak mineral, paraffinik
* Minyak Seal Mineral
* Molol
* Neo-cultol
* Nujol
* Minyak mist
* Minyak mist, mineral, setengah pra-campuran
* Minyak mist, mineral pra-campuran
* Paroleine
* Peneteck
* Penreco
* Perfecta
* Petrogalar
* Primol d
* Protopet
* Saxol
* Tech pet f
* Triona b
* Uvasol
* Univolt N60, 80
* Voltesso 35
* Minyak mineral putih
* Minyak putih

## Sumber

* Safe handling of Alkali Metals